CELEX: C2005/296/22
Language: sl
Date: 2005-11-26 00:00:00
Title: Zadeva C-297/05: Tožba Komisije Evropskih skupnosti proti Kraljevini Nizozemski, vložena dne  22. julija 2005

26.11.2005   
            
            
               SL
            
            
               Uradni list Evropske unije
            
            
               C 296/11
            
         Tožba Komisije Evropskih skupnosti proti Kraljevini Nizozemski, vložena dne 22. julija 2005
   (Zadeva C-297/05)
   (2005/C 296/22)
   Jezik postopka: nizozemščina
   Komisija Evropskih skupnosti, ki jo zastopata Michel van Beek in Désirée Zijlstra, je dne 22. julija 2005 na Sodišče Evropskih skupnosti vložila tožbo proti Kraljevini Nizozemski.
   Tožeča stranka Sodišču predlaga, naj:
   
               1.
            
            
               ugotovi, da Kraljevina Nizozemska s tem, da je tehničnemu nadzoru podvrgla motorna vozila, prej registrirana v drugi državi članici, preden so bila lahko registrirana na Nizozemskem, medtem ko se podoben nadzor ne zahteva za prenos motornega vozila, prej registriranega na Nizozemskem, na drugega lastnika ali imetnika s sedežem na Nizozemskem, ni izpolnila obveznosti iz členov 28 in 30 Pogodbe ES;
            
         
               2.
            
            
               naloži Kraljevini Nizozemski plačilo stroškov.
            
         Tožbeni razlogi in bistvene trditve
   Tehnični nadzori, ki jih Nizozemska nalaga za motorna vozila, prej registrirana v drugi državi članici, kot pogoj za njihovo registracijo v nacionalnem registru, niso upravičeni glede na cilje, naštete v členu 30 Pogodbe ES, ali za izpolnitev katere koli nujne zahteve, ki jo priznava sodna praksa Sodišča.